Държавен вестник, бр. 89, 2023 г., стр. 35

БРОЙ  89	
Д Ъ Р Ж А В Е Н  В Е С Т Н И К 	
СТР.  35  
1.9.6. при възникнала необходимост, преди 
въвеждане в експлоатация на връзката между 
информационните системи се провеждат тестове 
за съвместимост по процедура съгласно прило-
жение № 2 към настоящата заповед.
1.10. Агенция „Митници“ осигурява на лицата 
по т. 1.1.1 възможност за преглед на изпратените 
и получените съобщения при обмена на инфор-
мация посредством използването на средства за 
електронна обработка на данни. 
1.11. Съгласно чл. 171 от Регламент (ЕС) 
№ 952/2013, ако стоките не се представят в рам-
ките на 30 дни от подаването на митническата 
декларация, то подадената митническа деклара-
ция автоматично се изтрива от митническата 
информационна система. 
1.12. Всички лица, които ще подават информа-
ция по чл. 6 и 15 от Регламент (ЕС) № 952/2013, 
трябва да притежават валиден ЕОРИ номер и да 
се регистрират по реда на тази заповед. 
1.13. Физическите лица, които не са икономичес­
ки оператори и подават митнически декларации 
само епизодично, могат да бъдат представлявани 
пред митническите органи от пряк или косвен 
представител по смисъла на чл. 18, параграф 1 от 
Регламент (ЕС) № 952/2013, без да е необходимо 
да бъдат регистрирани по реда на тази заповед и 
да притежават квалифициран електронен подпис. 
В тези случаи митническият представител следва 
да отговаря на изискванията по т. 1.2.1 и 1.2.2 от 
настоящата заповед.
2. Регистрация 
2.1. Регистрацията за обмен на информация 
посредством използването на средства за елек-
тронна обработка на данни (наричана по-долу 
регистрация) се извършва чрез подаване на 
заявление за регистрация съгласно приложение 
№ 3 към настоящата заповед. 
2.1.1. Заявлението за регистрация се подава 
по електронен път посредством средствата, пре-
доставени от Е-портала на Агенция „Митници“. 
Спрямо заявлението се прилага квалифициран 
електронен подпис на правоимащото лице (нари-
чан по-долу КЕП), издаден съгласно изискванията 
на Регламент (ЕС) № 910/2014 на Европейския 
парламент и на Съвета и Закона за електронния 
документ и електронните удостоверителни услуги. 
2.1.2. Регистрацията може да се извърши от 
лицето или от упълномощен от него представител. 
2.1.3. Към електронното заявление за регистра-
цията на юридическите лица и юридическите лица 
с нестопанска цел се прилага КЕП на законния му 
представител или КЕП на упълномощеното лице. 
2.1.4. В случаите, когато законните представи-
тели на лицето са двама или повече и представ­
ляват същото само колективно, регистрацията 
следва да се извърши по един от следните начини:
2.1.4.1. от всички законни представители; 
2.1.4.2. от един от законните представители, 
който да приложи пълномощно от всички останали 
представители, при спазване на разпоредбите на 
т. 2.10 във връзка с т. 2.8.3 от настоящата заповед.
2.2. За целите на регистрацията по реда на 
тази заповед се обработват следните данни: 
2.2.1. ЕОРИ номер на лицето, което се ре-
гистрира за обмен на информация посредством 
използването на средства за електронна обработка 
на данни; 
2.2.2. данни за автора на заявлението по сми-
съла на чл. 4 от Закона за електронния документ 
и електронния подпис: 
2.2.2.1. имена; 
2.2.2.2. уникален идентификатор (ЕГН или 
ЛНЧ), когато авторът е лице, регистрирано на 
територията на Република България, или друг – за 
лица от ЕС или трети страни; 
2.2.2.3. информация за контакт; 
2.2.2.4. адрес на електронна поща, на който се 
потвърждава стартираният процес на регистрация; 
2.2.2.5. в случаите на представителство – ин-
формация за това, дали авторът действа като 
законен представител, или въз основа на упъл-
номощаване; 
2.2.2.6. данни от удостоверението за КЕП; 
данните се извличат автоматично и се отнасят до: 
2.2.2.6.1. наименованието и адреса на достав-
чика на удостоверителни услуги, както и указание 
за държавата, в която е установил своята дейност; 
2.2.2.6.2. името или псевдонима на автора на 
електронния подпис; 
2.2.2.6.3. ЕГН на автора или други особени 
атрибути, свързани с автора, ако удостовере-
нието се издава за конкретна цел, както и ако 
доставчикът поддържа политика за издаване на 
удостоверения с вписване на такива атрибути; 
2.2.2.6.4. публичния ключ, съответстващ на 
държания от автора частен ключ за създаване 
на квалифицирания електронен подпис; 
2.2.2.6.5. срока на действие на удостоверението; 
2.2.2.6.6. уникалния идентификационен код на 
удостоверението; 
2.2.2.7. в случаите на упълномощаване – данни 
за пълномощното; 
2.2.3. данни за лицето, което се регистрира за 
обмен на информация посредством използването 
на средства за електронна обработка на данни: 
2.2.3.1. имена, съответно наименование; 
2.2.3.2. уникален идентификатор (ЕГН, ЕИК 
по Закона за търговския регистър и юридичес­
ките лица с нестопанска цел, ЕИК по Закона за 
регистър БУЛСТАТ, ЛНЧ), когато титулярят е 
регистриран на територията на Република Бълга-
рия, или друг – за лица от ЕС или трети страни; 
2.2.3.3. адрес на електронна поща, на който 
се изпраща съобщение за потвърждаване на 
стартирания процес на регистрация; 
2.2.3.4. седалище и адрес на управление, когато 
заявлението се подава за юридическо лице или 
едноличен търговец; 
2.2.3.5. друга информация за контакт; 
2.2.4. данни за служителите на лицето, които 
ще въвеждат информация по електронен път: 
2.2.4.1. имена; 
2.2.4.2. потребителски права за достъп; 
2.2.4.3. данни от удостоверенията за КЕП, 
които ще бъдат прилагани; данните се извличат 
автоматично и се отнасят до: